Tolong jelaskan mengenai Tamaraw dalam bahasa bali

Tamaraw utawi Kebo katek mindoro (Bubalus mindorensis) silih tunggil mamalia alit makuku saking kaluwarga Bovidaé. Punika éndemik nusa Mindoro ring Filipina, miwah pinaka wantah satunggal sampi éndemik Filipina. Menawi, kayakinin polih idup akéh ring nusa Luzon sané langkung ageng.  Tamaraw pambah nyané katemuin ring sajebag Mindoro, saking pamukaan segara nganti pagunungan (2000 m ring duur pamukaan segara), menawi krana paumahan manusa, paborosan, miwah panarukan, sané mangkin kawates wantas ring makudang dataran kapencil mapadang taler dados spésiés sanget kaancam punah.

Maliyanan sareng kapercayaan umum miwah klasifikasi sané riin, tamaraw nénten subspésiés saking kalabaw lokal, sané akedik langung ageng, utawi kerbo ketah. Patiosan sareng kalabaw, ipun ngelah makudang karakteristik sané ngaliyanan; punika akedik langkung mabulu, ngelah cecirén ingan ring muané, nénten boh, miwah ngelah tanduk langkung éndép sekadi aksara "V". Inucap dados Mamalia pinih agéng kaping kalih ring Filipina sesampun kalabaw.